Kaya mengkono kahananku ana ing pamulangan, malah nalika taun 1922 aku ana ing klas 3 ana gara-gara. Ake murid sekolah pada metu jalaran mbayar sekolah sing maune mung setali mundak dadi 75 sen. Sing 15 sen dadi 40 sen. Dadi wong pada rumangsa kabotan, mula banjur pada dijaluake metu. Tujune slamet aku isih bisa lestari jebul bayaran mau bareng wis patang sasi tumindak pada disuwunake dening para guru-guru lan saka padunane para bapake murid kelakon bisa diudunake maneh. Nalika iku ambarengi horeg-horegan Sarekat Rakyat ( Kaum Merah SI ). Wah wis ta rame banget jaman semono, nganti tutug taun 1926. Saungkure iku rada sirep. Witikna taun 1926 nganti 1930 gegeran para kumpulan Sarekat PI, PNI, PSI, PSII, PRI. Wah rame banget, para nyambut gawe ing